SET ปิดบวกกว่า 6 จุด รับครม.เปิดไทม์ไลน์เลือกตั้ง จ่อยื่นพ.ร.ฎ.เลือกส.ส.ธันวานี้
SET ปิดบวกกว่า 6 จุด รับครม.เปิดไทม์ไลน์เลือกตั้ง จ่อยื่นพ.ร.ฎ.เลือกส.ส.ธันวานี้ โดยดัชนีปิดตลาดวันนี้ ที่ระดับ 1,681.73 จุด บวก 6.40 จุด หรือ 0.38% มูลค่าการซื้อขาย 4.92 หมื่นล้านบาท
8 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,681.73 จุด บวก 6.40 จุด หรือ 0.38% มูลค่าการซื้อขาย 4.92 หมื่นล้านบาท
10 หุ้นดันดัชนีวันนี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นได้ค่อนข้างดีตามตลาดหุ้นในภูมิภาคเอเชีย อีกทั้งตอบรับเชิงบวกต่อข้อมูลกรอบระยะเวลาการเลือกตั้งและการมีรัฐบาลใหม่ ทำให้ภาพใหญ่ดีขึ้น แต่เมื่อดัชนีฯขึ้นมาแถวระดับ 1,680-1,700 จุดก็ยังมีโอกาสที่จะผันผวนได้
ทั้งนี้ ล่าสุดรัฐบาลระบุว่าจะออกประกาศ พ.ร.ฎ.การเลือกตั้ง ส.ส.ในช่วงต้นเดือน ธ.ค.61 จากนี้ต้องจับตาว่าจะเกิดขึ้นได้ตามนั้นหรือไม่ เนื่องจากนักลงทุนยังกังวลถึงกรอบเวลาที่ค่อนข้างกระชั้นชิด ทำให้ยังต้องติดตามความคืบหน้าขั้นตอนที่จะไปสู่การเลือกตั้งทั้งหมด
ส่วนปัจจัยนอกประเทศก็ให้ติดตามการประชุมคณะกรรมการนโนบายทางการเงินของธนาคารกลางสหรัฐ (FOMC)  ซึ่งก็คาดว่าจะยังไม่ปรับขึ้นอัตราดอกเบี้ย แต่คงไปปรับขึ้นในเดือน ธ.ค.นี้  แต่ให้จับตาแนวโน้มทิศทางการปรับขึ้นอัตราดอกเบี้ยว่าจะเป็นอย่างไร
นอกจากนี้ ในแง่ของ Valuation ตลาดฯก็มองว่าปัจจัยลบสะท้อนในราคาหุ้นไปมากแล้ว พร้อมมองหุ้นในกลุ่มอสังหาริมทรัพย์น่าสนใจลงทุน จากประเด็นที่ธนาคารแห่งประเทศไทย (ธปท.) จะประกาศมีมาตรการควบคุมการปล่อยกู้อสังหาริมทรัพย์ออกมาชัดเจนขึ้นในวันพรุ่งนี้ ซึ่งน่าจะเป็นเกณฑ์ที่ผ่อนคลายกว่าเดิม และเป็นบวกต่ออสังหาริมทรัพย์ โดยหุ้นที่น่าสนใจเป็นหุ้น QH,LH,PSH,LPN,SPALI
ส่วนกลุ่มพลังงาน แม้ว่าราคาน้ำมันจะปรับตัวลงแต่ Downside ไม่มากแล้ว ขณะที่ยังมีประเด็นการประมูลแหล่งบงกช-เอราวัณในเดือน ธ.ค.นี้ ทำให้มีความน่าสนใจที่จะเข้าสะสมได้
สำหรับแนวโน้มการลงทุนในวันพรุ่งนี้ (9 พ.ย.) นายกิจพณ กล่าวว่า ตลาดฯมีโอกาสปรับตัวขึ้นไปต่อได้ พร้อมให้กรอบการแกว่งไว้ที่ 1,680-1,700 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 2,895.45 ล้านบาท ปิดที่ 50.75 บาท เพิ่มขึ้น 0.50 บาท
IVL มูลค่าการซื้อขาย 2,535.38 ล้านบาท ปิดที่ 57 บาท เพิ่มขึ้น 2.50 บาท
PTTGC มูลค่าการซื้อขาย 2,094.04 ล้านบาท ปิดที่ 80 บาท เพิ่มขึ้น 1.50 บาท
AOT มูลค่าการซื้อขาย 2,077.45 ล้านบาท ปิดที่ 65.50 บาท เพิ่มขึ้น 0.50 บาท
ADVANC มูลค่าการซื้อขาย 1,906.15 ล้านบาท ปิดที่ 183 บาท ลดลง 1 บาท
 
ตลาดหุ้นเอเชีย
